Temeljem članka 4. Pravilnika o uvjetima i načinima nastavka obrazovanja za višu razinu kvalifikacije (Narodne novine, br. 8/2016) Ekonomska škola Braća Radić, Đakovo raspisuje i objavljuje

**N A T J E Č A J**

**ZA NASTAVAK ŠKOLOVANJA UČENIKA ZA VIŠU RAZINU U ŠKOLSKOJ GODINI 2018./2019.**

1. Ekonomska škola Braća Radić, Đakovo upisivat će učenike s niže razine trogodišnjeg zanimanja prodavač u nastavak obrazovanja za višu razinu - zanimanje komercijalist u statusu redovitog učenika.
2. Učenik/ca koji je stekao nižu razinu obrazovanja može nastaviti obrazovanje u četverogodišnjem strukovnom programu obrazovanja u statusu redovitoga učenika.
3. Obrazovanje može nastaviti učenik čiji prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale.
4. Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje nastavničko vijeće Ekonomske škole Braća Radić, Đakovo.
5. Učenik/ca odnosno roditelj ili skrbnik malodobnog učenika obvezan je do 5. 07. 2018. godine podnijeti Školi pisani zahtjev za nastavkom obrazovanja uz koje je obvezan priložiti izvornike ili ovjerene preslike prethodno stečenih razrednih svjedodžbi i svjedodžbe o završenom školovanju.

KLASA: 602-03/18-41/

URBROJ: 2121/27-01-18-01.

Đakovo, 4. lipnja 2018. Ravnateljica: Snježana Marić, prof.